“เงินบาท” วันนี้เปิดตลาด 34.30 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.30 บ. ใกล้เคียงราคาปิดตลาดเมื่อวานที่ระดับ 34.31 บาท/ดอลลาร์ โดยมีแนวรับระยะสั้นที่ 34.20 บาทต่อดอลลาร์ และแนวต้านระยะสั้นที่ 34.50 บาทต่อดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง
“เงินบาท” วันนี้เปิดตลาด 34.30 บ. ใกล้เคียงราคาปิดตลาดวานนี้ที่ระดับ 34.31 บาท/ดอลลาร์ แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
19 เม.ย. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(19 เม.ย.66) เปิดตลาด 34.30 บาท/ดอลลาร์ ใกล้เคียงกับราคาปิดตลาดเมื่อวานที่ระดับ 34.31 บาท/ดอลลาร์
โดยค่าเงินบาทเคลื่อนไหวในทิศทางแข็งค่าขึ้นค่าขึ้นหลังจากยังไม่ทะลุแนวต้านที่ 34.50 บาท/ดอลลาร์ ประกอบกับได้แรงสนับสนุนจากการแข็งค่าของเงินหยวน เมื่อข้อมูลที่เผยแพร่เมื่อบ่ายวันอังคารที่ผ่านมาแสดงให้เห็นว่าเศรษฐกิจจีนที่ใหญ่เป็นอันดับสองของโลก ขยายตัว 4.5% ในไตรมาสแรกเมื่อเทียบเป็นรายปี ซึ่งสูงกว่าการคาดการณ์ที่ 4% และเร่งตัวขึ้นอย่างมากจาก 2.9% ในไตรมาสก่อนหน้า นอกจากนี้ดัชนียอดค้าปลีก เพิ่มขึ้นมากกว่า 10% แตะระดับสูงสุดเกือบสองปี ตอกย้ำความหวังว่าการฟื้นตัวของประเทศของจีน
ทั้งนี้ ตลาดจับตาดัชนีราคาการใช้จ่ายเพื่อการบริโภคส่วนบุคคล (PCE) ที่จะมีการเปิดเผยในวันที่ 28 เม.ย. โดยดัชนีดังกล่าวเป็นข้อมูลเงินเฟ้อสำคัญตัวสุดท้ายก่อนที่เฟดจะจัดการประชุมนโยบายการเงินในวันที่ 2-3 พ.ค.
โดยล่าสุดFedWatch Tool ของ CME Group บ่งชี้ว่า นักลงทุนให้น้ำหนัก 88.7% ที่เฟดจะปรับขึ้นอัตราดอกเบี้ย 0.25% สู่ระดับ 5.00-5.25% ในการประชุมวันที่ 2-3 พ.ค. และให้น้ำหนักเพียง 11.3% ที่เฟดจะคงอัตราดอกเบี้ยที่ระดับ 4.75-5.00%
สำหรับปัจจัยด้าน Fund flow ต่อค่าเงินบาท นักลงทุนต่างชาติขายหุ้นสุทธิเมื่อวาน 2,873 ล้านบาทและขายพันธบัตรสุทธิ 4,265 ล้านบาท  ตามลำดับ.
โดยคาดการณ์ค่าเงินบาทวันนี้จะมีความผันผวน โดยมีแนวรับระยะสั้นที่ 34.20 บาทต่อดอลลาร์ และแนวต้านระยะสั้นที่ 34.50 บาทต่อดอลลาร์ แนะนำผู้นำเข้าควรซื้อเงินตราต่างประเทศล่วงหน้า เพื่อปิดความเสี่ยงด้านอัตราแลกเปลี่ยน โดยกรอบค่าเงินวันนี้ USD/THB 34.20- 34.50,EUR/THB 37.50 – 37.90,JPY/THB 0.2550 – 0.2590,GBP/THB 42.50 – 42.90,AUD/THB 22.90-23.30